sagorsarker/bangla-wikipedia huggingface dataset:
মূল্য সংযোজন কর

মূল্য সংযোজন কর (, বা VAT), সংক্ষেপে মূসক, বিংশ শতাব্দীতে উদ্ভাবিত একটি আধুনিক কর যা যেকোনো ব্যবসায়ের মাধ্যমে সৃষ্ট মূল্য সংযোজনের ওপর আরোপ করা হয়ে থাকে। দেশীয় পণ্য উৎপাদন, বিপণন ও বিক্রয়, বিদেশি পণ্য আমদানি ও রপ্তানি, দেশাভ্যন্তরে সেবা বা পরিষেবার উৎপাদন, বিপণন ও বিক্রয় ইত্যাদি সকল ক্ষেত্রে মূল্য রপ্তানি কর আরোপযোগ্য। এই কর উৎপাদন থেকে খুচরা বিক্রয় পর্যন্ত বিভিন্ন স্তরে আরোপ ও আদায় করা হলেও এর দায়ভার চূড়ান্তভাবে কেবল পণ্য বা সেবার ভোক্তাকে বহন করতে হয়। মূসক আরোপের মাধ্যমে আবগারী শুল্ক, বিক্রয় কর ইত্যাদির প্রয়োজনীয়তা দূর হয়েছে।
আদর্শ মূসক ব্যবস্থার বৈশিষ্ট্য
ক) করযোগ্য পণ্য সরবরাহ ও সেবা প্রদানের প্রত্যেক পর্যায়ে অর্জিত মূল্য সংযোজনের (Added Value) উপর কর আরোপ ও আদায় করা হয় বিধায় মূসক একটি হিসাব ভিওিক এবং করের পৌনঃপুনিকতা মুক্ত ব্যবস্থা।
খ) এ কর ব্যবস্থা প্রধানত এক হার বিশিষ্ট (single rated)।
গ) করযোগ্য পণ্য বা সেবা সরবরাহের প্রতিটি স্তরে প্রকৃত মূল্য সংযোজনের উপর কর আদায় নিশ্চিতকল্পে এ কর ব্যবস্হায় ভিওিমূল্য হিসবে ইনভয়েস ভিওিক বিনিময় মূল্য Transaction price তথা বাজারমূল্যকে ব্যবহার করা হয়।
ঘ) এতে ট্যারিফ মূল্য বা সংকুচিত ভিত্তিমূল্যের কোন স্বীকৃতি নেই।
ঙ) এ করের ভার বা বোঝা চূড়ান্তভাবে চূড়ান্ত ভোক্তা বহন করে বিধায় একে ভোক্তাকর ব্যবস্থা বলা হয়।
চ) এ কর ব্যবস্থায় ছোট ব্যবসায়ীদের করের আওতামুক্ত রাখা হয় অথবা টার্নওভার কর নামে অতি সামান্য কর হারের অধীন করা হয়।
এই ভ্যাট প্রথা বিশ্বে সর্বপ্রথম চালু হয় ১৯২২ সালে জার্মানিতে। এর পর ১৯৫৩ সালে আর্জেন্টিনায়, ১৯৪০ সালে জাপানে এবং ১৯৪৮ সালে ফ্রান্সে চালু করা হয়। উন্নত দেশগুলোর মধ্যে ইংল্যান্ড, কানাডায়ও ভ্যাট ব্যবস্থা চালু রয়েছে। উন্নয়নশীল দেশগুলোর মধ্যে চীন, ভারত, পাকিস্তানে সীমিত আকারে এবং ইন্দোনেশিয়া, ব্রাজিল, ইকুয়েডর, উরুগুয়ে, আইভরিকোস্ট, ফিলিপাইন, থাইল্যান্ডসহ বিভিন্ন দেশে ব্যাপক আকারে এ ব্যবস্থা চালু রয়েছে। বাংলাদেশে ১৯৮৮ সালে তৎকালীন প্রেসিডেন্ট হুসেইন মুহম্মদ এরশাদ প্রথম ভ্যাট ব্যবস্থা প্রবর্তনের উদ্যোগ গ্রহণ করলে বিরোধী দলগুলোর তীব্র সমালোচনার মুখে তা বাতিল করতে বাধ্য হন। এর পর ১৯৯১ সালে বিএনপি ক্ষমতায় থাকার সময় অর্থমন্ত্রী এম সাইফুর রহমানের নেতৃত্বে ১১ জুন জাতীয় সংসদে 'মূল্য সংযোজন কর' বিল উত্থাপন করা হয়।
ওই বছরের ৯ জুলাই বিলটি পাস হয়। যদিও ১৯৯১ সালের ১ জুলাই থেকে তা কার্যকর তারিখ হিসেবে বিবেচনা করা হয়ে থাকে। বাংলাদেশে ভ্যাট হার শতকরা ১৫ ভাগ নির্দিষ্ট করা হয়েছে, যা রপ্তানি পণ্য ছাড়া ভ্যাটের আওতাভুক্ত সব পণ্য ও সেবার ওপর ধার্য করা হয়।
সজনীকান্ত দাস

সজনীকান্ত দাস বিংশ শতাব্দীর প্রথম ভাগের বাংলা সাহিত্য আন্দোলনের অন্যতম প্রধান ব্যক্তিত্ব। সাহিত্যের প্রায় সকল শাখায় তার অবাধ বিচরণ ছিল। শনিবারের চিঠি পত্রিকার সম্পাদক হিসেবে তার প্রধান পরিচিতি। হিসাবে তীব্র অথচ হাস্যরসাত্মক সমালোচনার মাধ্যমে তিনি সমকালীন সাহিত্য কর্মকাণ্ডে বিশেষ প্রাণসঞ্চার করছিলেন। ১৯৪৬ সালে প্রকাশিত সজনীকান্ত বিরচিত "বাঙ্গালা গদ্যের প্রথম যুগ" বাংলা সাহিত্যের ইতিহাসে অন্যতম প্রধান সংযোজন।
সজনীকান্ত দাসের জন্ম ১৯০০ সালের ২৫ আগস্ট তৎকালীন অবিভক্ত বর্ধমান জেলার বেতালবন গ্রামে মাতুলালয়ে। পিতা হরেন্দ্রলাল দাস ও মাতা তুঙ্গলতা দেবী। পৈতৃক নিবাস ছিল বীরভূম জেলার রায়পুরে। ১৯১৮ খ্রিস্টাব্দে দিনাজপুর জেলা স্কুল থেকে প্রবেশিকা পরীক্ষা পাশ করে কলকাতার প্রেসিডেন্সি কলেজে ভরতি হন। এখানে রাজনৈতিক কারণে পড়াশোনা করতে না পারায় বাঁকুড়ার ওয়েসলিয়ান মিশনারি কলেজ থেকে আইএসসি এবং ১৯২২ খ্রিস্টাব্দে কলকাতার স্কটিশ চার্চ কলেজ থেকে বিএসসি পাশ করেন। তারপরে বারাণসীতে ইঞ্জিনিয়ারিং পড়তে পড়তে ছেড়ে দিয়ে কলকাতায় পদার্থবিজ্ঞানে এমএসসিপড়া শুরু করেন। অচিরেই ১৯২৪ খ্রিস্টাব্দে সে বিদ্যাচর্চা শেষ করে অশোক চট্টোপাধ্যায় প্রতিষ্ঠিত শনিবারের চিঠি পত্রিকায় যোগ দেন এবং "ভাবকুমার প্রধান"ছদ্মনামে লিখতে থাকেন।
সজনীকান্ত শনিবারের চিঠি পত্রিকাটির একাদশ সংখ্যা থেকে সম্পাদক ও পরিচালক হন। এরপর তিনি প্রবাসী পত্রিকায় যোগ দেন। এছাড়া বঙ্গশ্রী ও দৈনিক বসুমতী পত্রিকারও সম্পাদক ছিলেন। এছাড়াও তিনি বঙ্গীয় বঙ্গীয় সাহিত্য পরিষদের বিভিন্ন সময়ের পদাধিকারী ( সম্পাদক, সহ-সভাপতি, সভাপতি),গ্রন্থাধ্যক্ষ, আজীবন সদস্য ছিলেন। নিখিলবঙ্গ সাময়িকপত্র সংঘ, সাহিত্যসেবক সমিতি, পশ্চিমবঙ্গ রাষ্ট্রভাষা প্রচার সমিতি, পরিভাষা সংসদ অ্যাডাল্ট এডুকেশন কমিটি ফিল্ম সেন্সর বোর্ড ইত্যাদির সঙ্গে যুক্ত ছিলেন।
সজনীকান্ত কবি, সমালোচক, প্রাবন্ধিক, গীতিকার এবং প্রাচীন বঙ্গসাহিত্যের গবেষক হিসাবে বাংলা সাহিত্যকে সমৃদ্ধ করেছেন। তিনি "কামস্কাটকীয় ছন্দ" কবিতা প্রকাশ করে বাংলা ব্যঙ্গ সাহিত্যে অবতীর্ণ হন। অন্যের রচনার ত্রুটি আবিষ্কার করতে থাকেন। তিনি প্রথম আক্রমণ করেন নজরুলকে। রবীন্দ্রনাথ-সহ খ্যাতিমান আধুনিক কবি ও ঔপন্যাসিক তার সমালোচনায় আক্রান্ত হয়েছেন। শুধু সাহিত্য নয় - সমকালীন সমাজ, রাজনীতি ও অন্যান্য ক্ষেত্রের সমস্যা সম্পর্কেও তিনি সমালোচকের ভূমিকা নিতেন এবং এতে তার নিজের প্রতিভার অনেকটাই অপচয় হয়েছিল। চলচ্চিত্রের চিত্রনাট্যকার ও সংলাপ রচয়িতা হিসাবে তাঁর যথেষ্ট সুনাম ছিল।
কবি হিসাবেও তাঁর পরিচিতি ছিল। নমুনা স্বরূপ এক কবিতার চারটি পঙ্‌ক্তি নিম্নরূপ: 
অন্ধকার আবরণ বিদুরি বিজ্ঞন-শলাকায়
সুনিপূণ হস্ত যাঁর প্রকাশিল নব সূর্ষালোক---
লভি নয়নের জ্যোতি তার প্রতি নতি মোর ধায়,
অবারিত দৃষ্টি মোর দিনে দিনে দূরগামী হোক |
প্রসঙ্গত উল্লেখযোগ্য এই যে, ১৯৪৭ খ্রিস্টাব্দের ১৫ই আগস্ট স্বাধীনতা দিবসে রেডিওতে তাঁর লেখা যে গান সুকৃতি সেনের কণ্ঠে প্রচারিত হয়েছিল-
ঊনবিংশ শতাব্দীর বাংলা সাহিত্যের গবেষণার ক্ষেত্রেও তিনি উৎসাহী ছিলেন। ১৯৪৬ খ্রিস্টাব্দে তিনি বাংলা গদ্যের প্রথম যুগ রচনা করেন এবং এটি প্রামাণ্য ইতিহাস হিসাবে গৃহীত হয়। সাহিত্য পরিষদের সাহিত্যসাধক-চরিতমালা-সহ বহু গ্রন্থ ব্রজেন্দ্রনাথ বন্দ্যোপাধ্যায়ের সঙ্গে তিনি যুগ্মভাবে সম্পাদনা করেন।
তার প্রকাশিত গ্রন্থের সংখ্যা ষাটের অধিক। সজনীকান্তের কবিতাগ্রন্থ এগারোটি । এগুলো হলো:
হাও আই মেট ইওর মাদার

হাও আই মেট ইওর মাদার () হচ্ছে একটি মার্কিন সিটকম। ২০০৫ সালের ১৯ সেপ্টেম্বর থেকে সিবিএস নেটওয়ার্কে শুরু হওয়া এই ধারাবাহিকটি তৈরি করেছেন ক্রেইগ থমাস ও কার্টার বেইস, এবং এটি পরিচলনা করেন প্যামেলা ফ্রাইম্যান।
সিটকমটির কাহিনী গড়ে উঠেছে একটি অতীতস্মৃতি বিবরণকে কেন্দ্র করে, যেখানে টেড মোসবি (জশ র‍্যাড্নর) ২০৩০ সালে তার পুত্র ও কন্যাকে তার অতীতের গল্প শোনাচ্ছে (বব স্যাগেট) হিসেবে) যে, সে কীভাবে তাদের মায়ের সাথে পরিচিত হয়েছিলো। উল্লেখ্য, ধারাবাহিকটির নামও সেটিই নির্দেশ করছে। এই গল্প বলার সাথে সাথে টেডের অতীত জীবনের কিছু বন্ধুর কথা বিস্তারিতভাবে আসে, যাদের মধ্যে আছে মার্শাল এরিকসেন (জ্যাসন সেগেল), রবিন শেরব্যাটস্কি (কোবি স্মালডার্স), লিলি অল্ড্রিন (অ্যালিসন হ্যানিগান) এবং বার্নি স্টিনসন (নিল প্যাট্রিক হ্যারিস)।
"হাও আই মেট ইওর মাদার" ব্যাবসায়িক ও সমালোচক উভয় দৃষ্টিকোণ থেকেই একটি সফল ধারাবাহিক। এটি টানা পাঁচবার এমি পুরস্কার জয় করেছে। এছাড়াও ২০০৯ সালে এটি ‘অসাধারণ কমেডি ধারাবাহিক’-এর জন্য মনোনয়ন লাভ করে।
ধারাবাহিকটির সপ্তম মৌসুম ঘোষণা করা হয়েছিলো ২০১১-এর মার্চে, এবং ২০১১-এর ১৯ সেপ্টেম্বর মৌসুমটির পর্বগুলো প্রচার শুরুর সাথে সাথে এটির অষ্টম মৌসুম তৈরির ঘোষণা আসে। ২০১২ সালে "হাও আই মেট ইওর মাদার" সেরা টিভি নেটওয়ার্ক কমেডি বিভাগে পিপল’স চয়েজ পুরস্কার লাভ করে, এবং নিল প্যাট্রিক হ্যারিস সেটা পুরুষ কমেডি অভিনেতার পুরস্কার লাভ করেন। ২০১২ সালের ১২ জানুয়ারি এই পুরস্কার ঘোষণা করা হয়।
নেতাজি সুভাষ ইনস্টিটিউট অফ টেকনোলজি

নেতাজি সুভাষ ইনস্টিটিউট অফ টেকনোলজি বা এনএসআইটি ভারতের রাজধানী নতুন দিল্লি শহরের একটি অন্যতম প্রধান ইঞ্জিনিয়ারিং কলেজ। এই কলেজের আগেকার নাম ছিল দিল্লি ইনস্টিটিউট অফ টেকনোলজি। এটি দিল্লি সরকারের একটি স্বশাসিত সংস্থা। আগে এটি ছিল দিল্লি বিশ্ববিদ্যালয়ের প্রযুক্তি অনুষদ এবং ওই বিশ্ববিদ্যালয়ের অধীনে একটি ইঞ্জিনিয়ারিং কলেজ।
২০০৯ সাল পর্যন্ত, এনএসআইটি ও দিল্লি কলেজ অফ ইঞ্জিনিয়ারিঙের ভর্তিপ্রক্রিয়া ও সিলেবাস দিল্লি বিশ্ববিদ্যালয়ের প্রযুক্তি অনুষদের নির্দেশ অনুযায়ী একই ছিল। দিল্লি কলেজ অফ ইঞ্জিনিয়ারিংকে বিশ্ববিদ্যালয় স্তরে উন্নীত করা হলে, এনএসআইটি দিল্লি বিশ্ববিদ্যালয়ের একমাত্র ইঞ্জিনিয়ারিং কলেজে পরিণত হয়।
ইন্ডিয়া টুডে, আউটলুক, ডেটাকোয়েস্ট-ন্যাসকম ইত্যাদি সংস্থার ইঞ্জিনিয়ারিং শিক্ষা সমীক্ষা অনুসারে, এনএসআইটি ভারতের প্রথম দশটি ইঞ্জিনিয়ারিং কলেজের একটি।
দ্বিজাতি তত্ত্ব

দ্বিজাতি তত্ত্ব হল এমন একটি মতাদর্শ যেখানে ভারতীয় উপমহাদেশের মুসলমানদের প্রাথমিকভাবে কেবলমাত্র তাদের ধর্মের মাধ্যমে চিহ্নিত করা হয়েছে। এর মাধ্যমে ভারতীয় মুসলমান এবং হিন্দু দুটি স্বতন্ত্র জাতীয়তার পরিচয় দেয়া হয়েছে, এবং যেখানে ভাষা, বর্ণ এবং অন্যান্য বৈশিষ্টের তুলনায় ধর্মকে বেশি প্রাধান্য দেয়া হয়েছে। পাকিস্তান আন্দোলন এবং ১৯৪৭ সালে ভারত বিভাগের অন্যতম কারণ ছিলো এই দ্বিজাতি তত্ত্ব।
সে সময় হিন্দু এবং মুসলিম দের মধ্যে এতটা পার্থক্য তৈরী হয়েছিল যে জিন্নাহ মনে করেছিলেন তাদেরকে একত্রে রাখা সম্ভব নয়। তাদের আলাদা আলাদা জাতি হিসেবে আলাদা আলাদা স্থানে রাখা বুদ্ধিমানের কাজ হবে এবং কোনভাবেই তাদেরকে একত্রিত করা যাবে না। যেহেতু তারা দুটি স্বতন্ত্র এবং পৃথক জাতি, তাই তাদের জন্য আলাদা রাষ্ট্র তৈরি করে দেয়াই সমাধান মনে করেন।
লাহোর অধিবেশনে জিন্নাহ মুসলমানদের পৃথক জাতি হিসেবে চিহ্নিত করেন। মোহাম্মদ আলী জিন্নাহর এরূপ ব্যাখ্যার ভিত্তিতে বাংলার তৎকালীন মুখ্যমন্ত্রী এ কে ফজলুল হক ১৯৪০ সালের ২৩ মার্চ মুসলিম লীগের অধিবেশনে মুসলমানদের পৃথক আবাসভূমি স্থাপনের রূপরেখা সম্বলিত একটি প্রস্তাব উত্থাপন করেন। মোহাম্মদ আলী জিন্নাহর নির্দেশে চৌধুরী বালেকুজ্জামান উক্ত প্রস্তাব সমর্থন করেন।
সর্বদলীয় কেন্দ্রীয় রাষ্ট্রভাষা কর্মী পরিষদ

সর্বদলীয় কেন্দ্রীয় রাষ্ট্রভাষা সংগ্রাম পরিষদ বাংলা ভাষা আন্দোলনের সময় পূর্ব বাংলার একটি প্রথম সারির রাজনৈতিক দল ছিল। ১৯৫২ সালের ৩১ জানুয়ারিতে ঢাকা বিশ্ব বিদ্যালয়ের বার লাইব্রেরি হলে একটি সভায় এই দল গঠন করা হয়। এখানে সভাপতি ছিলেন মওলানা আবদুল হামিদ খান ভাসানী। বাংলা ভাষা আরবি বর্ণমালার মাধ্যমে লেখার প্রস্তাব দেয়া হয়েছিল পাকিস্তান সরকারের পক্ষ থেকে। এই সভায় এই প্রস্তাবের তীব্র বিরোধিতা করা হয়। এই সভাতেই ৪০ সদস্যের "সর্বদলীয় কেন্দ্রীয় রাষ্ট্রভাষা সংগ্রাম পরিষদ" গঠন করা হয়। ২১শে ফেব্রুয়ারিতে বিক্ষোভ সমাবেশ ও র‌্যালী করার সিদ্ধান্ত নেয়া হয়েছিল এই কমিটির পক্ষ থেকে।সর্বদলীয় কেন্দ্রীয় রাষ্ট্রভাষা সংগ্রাম পরিষদের সভাপতিত্বে ছিলেন কাজী গোলাম মাহবুব।
সুভাষ ব্রিগেড

সুভাষ বিগ্রেড বা ১ নং গেরিলা রেজিমেন্ট আজাদ হিন্দ ফৌজের একটি ইউনিট। ১৯৪৩ সালে এই ইউনিট গঠিত হয়। আজাদ হিন্দ বাহিনীর সুপ্রিম কম্যান্ডার নেতাজি সুভাষচন্দ্র বসুর নামানুসারে বেসরকারিভাবে এই ব্রিগেডের নাম রাখা হয়েছিল সুভাষ ব্রিগেড। আজাদ হিন্দ ফৌজের সঙ্গে ব্রিটিশ সরকারের কোহিমা যুদ্ধের সময় সুভাষ ব্রিগেড আজাদ ব্রিগেড, গান্ধী ব্রিগেড ও নেহেরু ব্রিগেডের সঙ্গে বীরবিক্রমে যুদ্ধ করে।
সুভাষ ব্রিগেড শাহনওয়াজ খানের অধীনে তিনটি ব্যাটেলিয়নে বিভক্ত ছিল। জানুয়ারি, ১৯৪৪ নাগাদ সুভাষ ব্রিগেড বার্মার রেঙ্গুনে পৌঁছায়। এরপর দুটি ব্যাটেলিয়নকে হাকার কাছে ভারত-বার্মা সীমান্ত রক্ষার দায়িত্বে নিয়োগ করা হয়। তৃতীয় ব্যাটেলিয়নটি কালাদান নদী পেরিয়ে ভারতে প্রবেশ করে। এরপর সুভাষ ব্রিগেড ইম্ফল ও কোহিমার যুদ্ধে অংশ নেয়। পরে সাহায্যকারী জাপান সেনাবাহিনী ফৌজকে রসদ জোগানো বন্ধ করে দিলে, সুভাষ ব্রিগেডকেও সরে আসতে হয়।
নিজের নামে ব্রিগেডের নামকরণ নেতাজির পছন্দ ছিল না। কিন্তু নামটি থেকেই যায়।
নেতাজি জয়ন্তী

নেতাজি জয়ন্তী বা নেতাজি সুভাষচন্দ্র বসুর জন্মদিন বা পরাক্রম দিবস ভারতের পশ্চিমবঙ্গ, ত্রিপুরা, আসাম, ঝাড়খণ্ড ও ওড়িশা রাজ্যের একটি সরকারি ছুটির দিন। প্রতি বছর ২৩ জানুয়ারি তারিখে নেতাজি জয়ন্তী পালিত হয়। ভারতের অন্যান্য রাজ্যেও এই দিনটি যথাযোগ্য মর্যাদার সঙ্গে স্মরণ করা হয়। এটি দেশপ্রেম দিবস হিসেবেও খ্যাত। নেতাজির অন্তর্ধানের পাঁচ মাস পর, রেঙ্গুনে অভিনব ও জাঁকজমক ভাবে নেতাজি জয়ন্তী পালিত হয়।
কলকাতায় এই দিন নেতাজির বাড়ি নেতাজি ভবনে বর্ণাঢ্য অনুষ্ঠানের আয়োজন করা হয়। নেতাজি-পরিবারের আদি বাসস্থান দক্ষিণ চব্বিশ পরগনার সুভাষগ্রামেও বিশেষ অনুষ্ঠান হয়। পশ্চিমবঙ্গ রাজ্য সরকারের পক্ষ থেকে কলকাতার রেড রোডের নেতাজিমূর্তির সামনে বিশেষ কুচকাওয়াজ ও সাংস্কৃতিক অনুষ্ঠান হয়।
সারা ভারত ফরওয়ার্ড ব্লক ও সুভাষ চন্দ্র বসুর পরিবার নেতাজির জন্মদিনটি ভারতে দেশপ্রেম দিবস এবং মমতা বন্দ্যোপাধ্যায় এটিকে দেশনায়ক দিবস এবং জাতীয় ছুটি হিসেবে ঘোষণা করার জন্য ভারতের কেন্দ্রীয় সরকারের কাছে আবেদন করেছেন কিন্তু রাজনৈতিক কারণে সেই দাবি দুটো আজও পূরণ করা হয়নি।
কিন্তু ২০২১ সালের ১৯ জানুয়ারি ভারত সরকার ঘোষণা করেছে যে, এটি প্রতি বছর পরাক্রম দিবস হিসেবে পালিত হবে। তাই নেতাজি সুভাষচন্দ্র বসুর পরিবার, পশ্চিমবঙ্গের ক্ষমতাসীন দল তৃণমূল কংগ্রেস এবং বাম দলগুলোর সদস্যরা এই সিদ্ধান্তের তীব্র প্রতিক্রিয়া জানিয়েছেন।
প্রসঙ্গত উল্লেখ্য, বিভিন্ন শিক্ষা প্রতিষ্ঠান, স্কুল, কলেজ, লাইব্রেরী এবং ক্লাবগুলি যথাযোগ্য মর্যাদায় প্রতিবছর ২৩ জানুয়ারি বিভিন্ন অনুষ্ঠানের মাধ্যমে নেতাজি জয়ন্তী উদযাপন করে থাকে।
আবুল কালাম শামসুদ্দীন

আবুল কালাম শামসুদ্দীন (৩ নভেম্বর ১৮৯৭ - ৪ মার্চ ১৯৭৮) ছিলেন একধারে একজন সাংবাদিক, রাজনীতিবিদ এবং সাহিত্যিক। তিনি ময়মনসিংহের ত্রিশালের ধানীখোলা গ্রামে জন্মগ্রহণ করেন।
তিনি ১৯১৯ সালে ঢাকা কলেজ হতে আইএ পাস করার পর কলকাতার রিপন কলেজে (অধুনা সুরেন্দ্রনাথ কলেজ) বিএ শ্রেণীতে ভর্তি হন। কিন্তু ওই সময় (১৯২০-২১) খিলাফত ও অসহযোগ আন্দোলন শুরু হলে তিনি তাতে যোগ দেন এবং বি.এ পরীক্ষা না দিয়ে কলকাতার গৌড়ীয় সুবর্ণ বিদ্যায়তন থেকে উপাধি পরীক্ষা (১৯২১) পাস করেন।
১৯২৩ সালে "দৈনিক মোহাম্মদী" পত্রিকার সহযোগী সম্পাদক হিসেবে তার সাংবাদিকতা চর্চা শুরু হয়। পরবর্তিতে তিনি ১৯২৪ সালে সাপ্তাহিক "মোসলেম জগৎ", "দি মুসলমান", "দৈনিক সোলতান", "মাসিক মোহাম্মদী" প্রভৃতি পত্রিকা সম্পাদনা করেছিলেন। ১৯৩৬ সালে "দৈনিক আজাদে" যোগদান করে তিনি ১৯৪০-৬২ সাল পর্যন্ত সম্পাদকের দায়িত্ব পালন করেন।বাঙালি মুসলিম সমাজকে ইসলামী ভাবনাধারায় অনুপ্রাণিত করার জন্য কলকাতায় যে "পূর্ব পাকিস্তান রেনেসাঁ সোসাইটি (১৯৪০)" প্রতিষ্ঠিত হয় তিনি তার সভাপতি ছিলেন। ১৯৬৪ সালে প্রেস ট্রাস্ট অব পাকিস্তান পরিচালিত "দৈনিক পাকিস্তানের" সম্পাদক নিযুক্ত হন, তিনি ১৯৭২ সালে অবসর গ্রহণ করেন।
ছাত্রাবস্থায় মহাত্মা গান্ধীর আদর্শে প্রাণিত হয়ে জাতীয় কংগ্রেসে যোগ দিয়েছিলেন। পরিনত বয়সে তিনি প্রচণ্ড পরিমাণে আইয়ুব খানের বিরোধী ছিলেন এবং ভাষা অন্দোলনেও সক্রিয় ভূমিকা রেখেছিলেন। 
ভাষা আন্দোলনে তার সম্পাদিত 'দৈনিক আজাদ' পত্রিকা ইতিবাচক ভূমিকা রাখে। বাংলা ভাষার দাবি সংক্রান্ত সম্পাদকীয় প্রকাশ করতেন নিয়মিত। তিনি ২১শে ফেব্রুয়ারির গুলি চালনার প্রতিবাদে পরের দিন আইনসভার সদস্যপদ থেকে ইস্তফা দিয়েছিলেন। ২৩শে ফেব্রুয়ারি ঢাকা মেডিক্যাল কলেজ হোস্টেল প্রাঙ্গণে প্রথমবার যে শহিদ মিনার নির্মিত হয়েছিল, আবুল কালাম শামসুদ্দীন এটার উদ্বোধন করেছিলেন।
প্রতিকূলের যাত্রী

প্রতিকূলের যাত্রী বাংলাদেশের বিখ্যাত চলচ্চিত্রকার আলমগীর কবির-এর কর্মজীবন নিয়ে গুনি চলচ্চিত্র ব্যক্তিদের সাক্ষাৎকার, তাঁর নির্মিত চলচ্চিত্রের পর্যালোচনা এবং তাঁর লাইভ ফুটেজ এর উপর ভিত্তি করে নির্মিত একটি প্রামাণ্যচিত্র। এটি পরিচালনা করেছেন কাওসার চৌধুরী। তিনি এই চলচ্চিত্রটি ২০০৮ সালে নির্মাণ করেন। এটিতে তুলে ধারা হয়েছে তারেক মাসুদ, বুলবুল আহমেদ, আব্দুল্লাহ আল মামুন-সহ আরও অনেক চলচ্চিত্র ব্যক্তিত্বদের সাক্ষাৎকার। চলচ্চিত্রটি লেজার ভিশন ডিভিডি আকারে বাজারজাত করে।
সাতচল্লিশে দেশ বিভাগের পর বাহান্নতে ভাষা আন্দোলনের মধ্য দিয়ে বাঙালি জাতীয়তাবাদের যে সরব উন্নেষ, ধাপে ধাপে সেষট্টিতে এসে ছয় দফার মাঝে তা রূপ নেই স্বাধিকার আন্দোলনে। এর পরে উনসত্তুরের গণঅভ্যুত্থান, একাত্তুরের স্বাধীনতা, এই ধারাবাহিকতারই সোনালী ফসল। আলমগীর কবির বেড়ে উঠেছেন এই স্রোতধারারই বাঁকে বাঁকে। সময়ের প্রয়োজনে কবির শক্ত হাতে ধরেছেন কলম, কখনওবা ক্যামেরা। একাত্তুরে ঝাঁপিয়ে পড়েছেন মুক্তিযুদ্ধে, স্বাধীন বাংলাদেশে চেষ্টা চালিয়েছেন চলচ্চিত্রে একটি সুস্থ ধারা তৈরী করতে। পাকিস্তান আমলে গড্ডলিকার প্রতিকুলে কবির যে যাত্রা শুরু করেছিলেন প্রায় এককভাবে, চলচ্চিত্রের সে ধারায় আজ যুক্ত হয়েছেন অনেকেই।
-প্রতিকূলের লড়াকু সেই অভিযাত্রীদের নিয়েই এই প্রামাণ্যচিত্র "প্রতিকূলের যাত্রী"।
অমল বোস

অমল বোস (জন্ম: ১৯৪৩ — মৃত্যু: ২৩ জানুয়ারি, ২০১২) বাংলাদেশের চলচ্চিত্র জগতের একজন খ্যাতিমান অভিনেতা ছিলেন। পাশাপাশি মঞ্চ, টিভি, বেতার, বিজ্ঞাপনচিত্রসহ সর্বক্ষেত্রেই দীপ্ত পদচারণা ছিল তার। তার প্রকৃত নাম অমলেন্দু বিশ্বাস। তিনি তার অভিনয় জীবন শুরু করেন মঞ্চ নাটকে অভিনয়ের মাধ্যমে। ১৯৬৩ সালে থেকে তিনি "ক্লাব থিয়েটার"-এ মঞ্চ নাটকে কাজ করেন। ১৯৬৬ সালে তিনি প্রথম "রাজা সন্ন্যাসী" ছবিতে অভিনয় করেন।
অমল বোস ১৯৪৩ সালে ফরিদপুরের বোয়ালমারী উপজেলায় জন্মগ্রহণ করেন। তিনি ষাটের দশকের প্রথম থেকেই অভিনয়ের সঙ্গে যুক্ত হন। একাধারে মঞ্চ, টিভি, চলচ্চিত্র ও বেতার জগতে পদচারণা ছিল। সেই সুবাদে ঢাকাতেই তিনি জীবনের সিংহভাগ সময় কাটিয়েছেন। পরিবারের অন্যান্য সদস্যের মধ্যে ছিল তার স্ত্রী - স্বাতী বোস, একমাত্র মেয়ে - মন্দিরা বোস ও জামাই - ইন্দ্রজিৎ সরকার।
জনপ্রিয় এ অভিনেতা পেশাগত জীবনে জুট মিলস্‌ কর্পোরেশনের সিনিয়র অফিসার হিসেবে কর্মরত ছিলেন। পরবর্তীতে ১৯৯৫ সালে চাকরি জীবন থেকে অবসর গ্রহণ করেন।
১৯৬০-এর দশকে অমল বোস তার অভিনয় জীবন শুরু করেন মঞ্চে অভিনয়ের মাধ্যমে। তিনি ১৯৬৩ সালে থেকে "ঢাকা ক্লাব থিয়েটার"-এ মঞ্চ নাটকে কাজ করেছেন। নুরুল মোমেনের নাটক "আলো ছায়া" তার নির্দেশনায় দারুণ জনপ্রিয়তা পায়। সেই সময় তিনি অবসর, সপ্তরূপা, শৈবাল ও রংধনু নাট্যগোষ্ঠীর সঙ্গে অসংখ্য নাটকে অভিনয় করেন।
১৯৬৬ সালে "রাজা সন্ন্যাসী" ছবিতে অভিনয় করে চলচ্চিত্রে পদার্পণ করেছিলেন। এরপর তিনি নীল আকাশের নিচে ও "শ্বশুরবাড়ী জিন্দাবাদ"-সহ বহু চলচ্চিত্রে অভিনয় করেন। অভিনয়ের পাশাপাশি একটি চলচ্চিত্র পরিচালনাও করেন অমল বোস। ১৯৭৫ সালে তিনি "কেন এমন হয়" নামক একটি চলচ্চিত্র পরিচালনা করেন।
বাংলাদেশ টেলিভিশনের সার্বজনীন দুর্গাপূজা উপলক্ষে প্রচারিত বিশেষ নাটিকায় অসুর চরিত্রে অভিনয় করে তিনি 'জাতীয় মহিষাসুর' হিসেবে ব্যাপক পরিচিতি লাভ করেছিলেন। দীর্ঘ ৩৮ বছর ঐ চরিত্রে অভিনয় করেছিলেন তিনি। ভগবান শ্রীকৃষ্ণের জন্মাষ্টমীর বিশেষ নাটিকায় কংসের চরিত্রে অভিনয়েও তিনি ছিলেন অপ্রতিদ্বন্দ্ব্বী।
এছাড়াও, বিশিষ্ট পরিচালক ও উপস্থাপক হানিফ সংকেত পরিচালিত জনপ্রিয় ম্যাগাজিন অনুষ্ঠান ইত্যাদি'র 'নানা-নাতি' পর্বে অমল বোসের "নানা" ও মোহাম্মদ শওকত আলী তালুকদারের "নাতি" চরিত্রটি বহুল আলোচিত হয়।
অন্যান্য চলচ্চিত্র:
অমল বোস তার দীর্ঘ অভিনয় জীবনে নব্বইয়ের দশকে পরিচালক চাষী নজরুল ইসলাম নির্মিত ""আজকের প্রতিবাদ"" ছবিতে অভিনয়ের জন্য "শ্রেষ্ঠ পার্শ্ব অভিনেতা" হিসেবে জাতীয় চলচ্চিত্র পুরস্কার লাভ করেছিলেন।
২০১২ সালের ২৩ জানুয়ারিতে সিরাজগঞ্জের শাহজাদপুরে একটি সাংস্কৃতিক অনুষ্ঠানে তার যোগ দেওয়ার কথা ছিল। কিন্তু তিনি সেই দিন সকালে হঠাৎ অসুস্থ হয়ে পড়েন, এবং তাকে ঢাকার অ্যাপোলো হাসপাতালে নিয়ে যাওয়া হয় চিকিৎসার জন্য। পরবর্তীতে বেলা ১২টায় তার মেয়ের জামাই ইন্দ্রজিৎ সরকার হৃদরোগজনিত কারণে অমল বোসের মৃত্যু সংবাদ ঘোষণা করেন।
বাংলাদেশ সরকারি কর্ম কমিশন

বাংলাদেশ সরকারি কর্ম কমিশন () একটি স্বায়ত্তশাসিত সংস্থা যার কাজ সরকারি চাকরিতে নিয়োগ সংক্রান্ত দায়িত্ব পালন করা। এটি একটি সাংবিধানিক ও স্বাধীন সংস্থা। পাকিস্তান আমলের সরকারি কর্ম কমিশনের উত্তরাধিকার হিসাবেই বাংলাদেশে গঠিত হয়েছিল সরকারি কর্ম কমিশন। ১৯৭১ খ্রিষ্টাব্দে স্বাধীন রাষ্ট্র হিসাবে প্রতিষ্ঠার পর ১৯৭২ সালের ৮ এপ্রিল বাংলাদেশের সরকারি কর্ম কমিশন গঠিত হয়। প্রতিবছর ৮ এপ্রিল বাংলাদেশ সরকারি কর্ম কমিশন দিবস হিসেবে পালন করা হয়। বাংলাদেশের সংবিধানের ১৩৭ থেকে ১৪১ পর্যন্ত অনুচ্ছেদে সরকারি কর্ম কমিশন গঠনের সাংবিধানিক বাধ্যবাধকতা বর্ণিত আছে। একজন চেয়ারপারসন এবং কয়েকজন সদস্য সমবায়ে পাঁচ বৎসর মেয়াদের জন্য কমিশন গঠিত হয়। বাংলাদেশের রাষ্ট্রপতি কমিশনের চেয়ারপারসন এবং সদস্যদের নিয়োগ প্রদান করেন। বর্তমানে মোবাশ্বের মোনেম এর চেয়ারম্যান হিসেবে নিযুক্ত আছেন।
বাংলাদেশ সরকার ১৯৭২ সালের সংবিধান অনুসারে প্রথমাবস্থায় ২টি পাবলিক সার্ভিস কমিশন গঠন করে, যা "পাবলিক সার্ভিস কমিশন (প্রথম)" এবং "পাবলিক সার্ভিস কমিশন (দ্বিতীয়)" নামে অভিহিত হয়; কিন্তু পরবর্তীতে সংবিধান সংশোধন করত: উভয় কমিশনকে একত্রিত করে "বাংলাদেশ পাবলিক সার্ভিস কমিশন" নামে একটিমাত্র কমিশন পদ্ধতি চালু করা হয়।
দৈনিক আজাদ

দৈনিক আজাদ বিংশ শতাব্দীর ব্রিটিশ-শাসিত ভারতে প্রবর্তিত একটি বাংলা দৈনিক পত্রিকা ছিল। এটি ১৯৩৬ সালে চালু হয়ে ১৯৯০ পর্যন্ত প্রকাশিত হয়। আজাদ ঢাকার প্রথম দৈনিক পত্রিকা ছিল। পত্রিকাটি বাংলা ভাষা আন্দোলনের সময় বাংলা ভাষার পক্ষে গুরুত্বপূর্ণ ভূমিকা পালন করে।
৩১ অক্টোবর ১৯৩৬ খ্রিষ্টাব্দে কলকাতা থেকে সর্বপ্রথম পত্রিকাটি প্রকশিত হয়। দৈনিক আজাদের প্রতিষ্ঠাতা সম্পাদক ছিলেন মওলানা মুহাম্মদ আকরাম খাঁ। প্রথম দিকে এই পত্রিকাটি বঙ্গ এবং আসামের মুসলমানদের বক্তব্যকে প্রতিনিধিত্ব করছে বলে মনে করা হত। ১৯৪০ খ্রিষ্টাব্দে সম্পাদক ছিলেন শিশু সাহিত্যিক মোহাম্মদ মোদাব্বের। সেসময় মোহাম্মদ মোদাব্বের এবং তার ছেলের প্রচেষ্টায় এই পত্রিকাটি নিয়মিত প্রকাশিত হত। সদরুল আনাম খান এবং নাজির আহমেদও এই প্রকাশনার সাথে যুক্ত ছিলেন। এই পত্রিকায় ঢাকার প্রতিদিনকার সংবাদের পাশাপাশি আঞ্চলিক প্রতিবেদক খাইরুল কবিরের পাঠানো বিভিন্ন সংবাদও ছাপানো হত।
ভারত বিভাগের পর ১৯৪৮ সালের ১৯ অক্টোবর পত্রিকার সকল কার্যক্রম ঢাকায় স্থানান্তর করা হয়। আবুল কালাম সামসুদ্দিনকে সম্পাদক নির্বাচিত করা হয়। অন্যান্যদের মধ্যে ছিলেন খায়রুল কবির সংবাদ সম্পাদক, মুজিবুর রহমান খান এবং আবু জাফর সামসুদ্দিন ছিলেন সম্পাদকীয় বিভাগে। এর অল্প কিছুদিনের মধ্যেই দৈনিক আজাদ পূর্ব পাকিস্তানের অন্যতম প্রধান সংবাদপত্রে পরিণত হয়।
১৯৪৯ সালে সরকার-বিরোধী সংবাদ প্রকাশের কারণে দৈনিক আজাদের প্রকাশনায় বাধা দেয়া হয়। এবং এই পত্রিকায় সরকারের পক্ষ থেকে বিজ্ঞাপন দেয়া বন্ধ করে দেয়া হয়। বাংলা ভাষা আন্দোলনের সময় এই পত্রিকা বিশেষ গুরুত্বপূর্ণ ভূমিকা পালন করেছিল। আজাদ এই আন্দোলনের সমর্থনে ছিলো এবং সরকারের কার্যক্রমের সত্যতা তুলে ধরছিলো। ২১ ফেব্রুয়ারির হত্যার পরপরই ২২ তারিখে এই ঘটনার প্রেক্ষিতে একটি বিশেষ সংখ্যা প্রকাশ করা হয়েছিল। এই হত্যকান্ডের প্রতিবাদ স্বরূপ আবুল কালাম সামসুদ্দিন গণপরিষদ থেকে পদত্যাগ করেন। তিনি সেই সময় দৈনিক আজাদের সম্পাদক ছিলেন। যদিও এটি তখন মুসলিম লীগ ভিত্তিক পত্রিকা ছিল কিন্তু বাংলা ভাষা আন্দোলনের প্রতি সম্মান দেখানো হয়েছিল এই পত্রিকায়। এর ফলস্রুতিতে আজাদ এই ঐতিহাসিক ঘটনাগুলো সংকলনের অন্যতম প্রধান সূত্র ছিল। যদিও বিভিন্ন সময় এটির প্রচারণার উদ্দেশ্য পরিবর্তিত হয়েছিল। বিশেষত ১ মার্চের পর এটি সরকারের পক্ষে প্রচার করতে থাকে। আইয়ুব খানের শৈরাচারী আচরণের কারণে দৈনিক আজাদ আবার সরকারের বিপক্ষে প্রচার শুরু করে। সরকারের দুর্নীতি এবং অনৈতিক আচরনগুলো তুলে ধারা হয় এই পত্রিকায়। এই সময় পত্রিকার নেতৃত্বে ছিলেন মওলানার ছোট ছেলে মোহাম্মদ কামরুল আনাম খান।
১৯৬৮ সালে মোহাম্মদ আকরাম খাঁর মৃত্যুর পর পত্রিকাটির মালিকানা নিয়ে বিরোধ দেখা দেয়, এতে পত্রিকাটির ভাবমূর্তি ক্ষুণ্ন হয়। এছাড়া এটি ইত্তেফাকের কাছেও পাঠক হারাতে থাকে, যা তখন ক্রমবর্ধমানভাবে জনপ্রিয় হচ্ছিল। ১৯৭১ সালে বাংলাদেশ স্বাধীন হওয়ার পর, পত্রিকাটি সরকারি ব্যবস্থাপনায় কিছু দিন প্রকাশিত হয়। এরপর পত্রিকাটি ব্যক্তি মালিকানায় ছেড়ে দেওয়া হলে, পত্রিকাটির আইনি মালিক মোহাম্মদ কামরুল আনাম খান এটি পরিচালনা করা শুরু করেন। আর্থিক সহায়তার অভাবে ও সরকারি নীতির কারণে, ১৯৯০ সালে পত্রিকাটির প্রকাশনা স্থায়ীভাবে বন্ধ হয়ে যায়।
শুভেচ্ছা দূত

শুভেচ্ছা দূত সাধারণত কোন প্রতিষ্ঠানের পক্ষ থেকে শুভেচ্ছা বার্তা, বাণী অথবা মতাদর্শ, চিন্তাধারা একজন থেকে আরেকজনের কাছে কিংবা বৃহত্তর জনগোষ্ঠীর কাছে পৌঁছে দিয়ে থাকেন।
কখনো কখনো এটি সমষ্টিবাচক শব্দ হিসেবে ব্যবহৃত হয়ে থাকে। মূলত সম্মানীয় পদবীধারী ব্যক্তিত্বগণই "শুভেচ্ছা দূতের" মর্যাদার অধিকারী। এটি ব্যক্তির সাথে প্রতিষ্ঠানের পারস্পরিক চুক্তি কিংবা চাকুরির সমস্ত পর্যায়ের হয়ে থাকে।
জাতিসংঘ তার সদস্যভুক্ত দেশগুলোর মাঝে নির্দিষ্ট লক্ষ্য, উদ্দেশ্য, পরিকল্পনা বাস্তবায়নের লক্ষ্যে শুভেচ্ছা দূত নিয়োগ করে থাকে। শুভেচ্ছা দূতের মধ্যে - বিশ্বের শীর্ষস্থানীয় নেতা, খেলোয়াড়, চলচ্চিত্র তারকা প্রমূখ পেশাজীবীদেরকে সম্পৃক্ত করা হয়।
জাতিসংঘ শান্তি বার্তাবাহক, খাদ্য ও কৃষি সংস্থা, এইচআইভি ও এইডস্‌ কর্মসূচি, পরিবেশ কার্যক্রম, ইউএনডিপি, ইউনেস্কো, ইউনোডিসি, ইউএনএফপিএ, জাতিসংঘ মানবাধিকার কমিশন, ইউনিসেফ, ইউনিডো, ইউনিফেম, বিশ্ব খাদ্য সংস্থা, বিশ্ব স্বাস্থ্য সংস্থা প্রমুখ প্রতিষ্ঠান বা সংস্থাগুলো তাদের কার্যক্রম বাস্তবায়নের জন্য শুভেচ্ছা দূত হিসেবে সময়ে সময়ে বিখ্যাত ব্যক্তিত্বদেরকে নিয়োগ করে থাকে।
অ্যাঞ্জেলিনা জোলি'র তারকা খ্যাতিকে উপজীব্য করে জাতিসংঘ শরণার্থী বিষয়ক কমিশন তাকে সংস্থার প্রতিনিধি হিসেবে শুভেচ্ছাদূতের মর্যাদা দেয়। এরফলে জোলি বিশ্বব্যাপী মানুষকে মানবতার স্বপক্ষে কাজ করার জন্য নিজেকে প্রচারকার্যে সম্পৃক্ত করেন। এছাড়াও সংস্থার শুভেচ্ছা বার্তা বহনের জন্য - অসভাল্ডো লেপোর্ট, জর্জ ডালার্স, খালেদ হোসেইনি, ক্রিস এক্যুইনো প্রমুখ ব্যক্তিত্বদেরকে মনোনীত করা হয়েছিল।
একজন শুভেচ্ছা দূত সাধারণতঃ ব্যক্তিগতভাবে অন্য দেশ থেকে নিযুক্ত হয়ে থাকেন। তিনি একাকী এক দেশ থেকে অন্য দেশে কূটনৈতিক মিশনে কিংবা আন্তর্জাতিক ভ্রাতৃত্বরক্ষার মিশনে সমমর্যাদার অধিকারী ব্যক্তি হিসেবে দেশে-দেশে, রাজ্যে-রাজ্যে, নগরে-নগরে ভ্রমণ করে জনগণের সম্মুখে সংস্থা কিংবা সংগঠনের মূল উদ্দেশ্য ও ভবিষ্যৎ পরিকল্পনার কথা ব্যক্ত করেন।
সরকারের অংশ হিসেবে শুভেচ্ছা দূত আনুষ্ঠানিক কিংবা অনানুষ্ঠানিকভাবে নিয়োগ পেয়ে থাকেন। তিনি কূটনৈতিক কর্মকাণ্ডে তার দক্ষতা প্রদর্শন করেন; উপহারসামগ্রী বিতরণ করেন; আর্তদের জন্য পণ্যসামগ্রী বণ্টন করেন কিংবা নির্মাণসামগ্রী প্রদান করে থাকেন। শুভেচ্ছা দূত হিসেবে - তারকা, বিজ্ঞানী, লেখক, ভিন্নমতাবলম্বী এবং অন্যান্য উচ্চ পর্যায়ের সমাজসেবক-সহ জনপ্রিয় ও বিখ্যাত ব্যক্তিবর্গ নিয়োগ পান।
দেশ পর্যায়েও শুভেচ্ছা সফরে বিশেষ দূত হিসেবে রাষ্ট্রপ্রধানকে মনোনয়ন দেয়া হয়। তিনি সাধারণতঃ নির্দিষ্ট বার্তা ব্যতীত কূটনৈতিক কর্মকাণ্ডে সম্পৃক্ত হন না। অধিকন্তু, কয়েকটি দেশ নিজেদের স্বার্থ বজায় রাখার লক্ষ্যে কূটনৈতিক তৎপরতার অংশ হিসেবে শুভেচ্ছা দূত প্রেরণ করেছে। তেমনি একটি উদাহরণ হচ্ছে - সাবেক মার্কিন প্রেসিডেন্ট বিল ক্লিনটনকে সাথে নিয়ে হাইতিতে জাতিসংঘ মহাসচিব বান কি-মুনের শুভেচ্ছা সফর।
কোম্পানী বিশেষতঃ বহুজাতিক কোম্পানীগুলো তাদের পণ্যদ্রব্যের প্রচার কার্যক্রমকে আরো গ্রহণযোগ্য, ব্যাপক বিক্রয় ও সুনাম বৃদ্ধিকল্পে সর্বসাধারণকে লক্ষ্য করে পুরস্কারপ্রাপ্ত কিংবা অতি জনপ্রিয় ব্যক্তির সাথে চুক্তিপূর্বক ব্রাণ্ড এম্বাসেডর হিসেবে বিজ্ঞাপন চিত্রে অংশগ্রহণ করায়।
জার্মানির এডিডাস কোম্পানী বিখ্যাত ক্রিকেটার শচীন টেন্ডুলকারের সাথে চুক্তিপূর্বক বিজ্ঞাপন চিত্র তৈরী করে গণমাধ্যমে তাদের পণ্যের প্রচার কার্যক্রম চালায়।
১৫ ফেব্রুয়ারি, ২০১২ তারিখে বাংলাদেশের খ্যাতিমান চলচ্চিত্র তারকা রিয়াজ বাংলাদেশে হকি খেলাকে জনপ্রিয় করে তোলার লক্ষ্যে চুক্তিবদ্ধ হন। এতে তিনি শুভেচ্ছা দূত হিসেবে বাংলাদেশ হকি ফেডারেশনের সাথে একযোগে কাজ করবেন।
ফিফা বিশ্বকাপ মাস্কট

ফিফা বিশ্বকাপ মাস্কট ১৯৬৬ সাল থেকে ফিফা বিশ্বকাপে প্রবর্তিত হয়ে আসছে।
১৯৬৬ সাল থেকে ২০১৮ সাল পর্যন্ত ফিফা বিশ্বকাপে প্রবর্তিত মাস্কটগুলো নিম্নরূপ -
নট ওয়ান লেস

নট ওয়ান লেস (, ) এটি ১৯৯৯ সালের চীনা পরিচালক জ্যাং য়িমু পরিচালিত একটি দৃশ্যকাব্য চলচ্চিত্র, যেটি শি জিয়াংশেং এর ১৯৯৭-এর গল্প "সান ইন দ্য স্কাই" (চীনা: 天上有个太阳) থেকে অভিযোজিত। এটা প্রযোজনা করেছিল "গুয়াংজি ফিল্ম স্টুডিও" ও চীনের মধ্যে মুক্তি দেয়া হয় "চীন ফিল্ম গ্রুপ কর্পোরেশন"-এর ব্যানারে এবং আন্তর্জাতিকভাবে বিতরণ করে "সনি পিকচার্স ক্লাসিক" ও "কলাম্বিয়া ট্রিস্টার" প্রতিষ্ঠান দুটি।
চীনের খুব সাধারণ একটি গ্রাম। গ্রামের একটি প্রাইমারি স্কুলে শিক্ষাদান করেন এক সাদাসিধে বৃদ্ধ "শিক্ষক গাও" (গাও এনম্যান)। ছ'মাসের বেতন আটকে আছে তার। শুধুমাত্র শিক্ষার প্রতি ভালোবাসার কারণেই গ্রামের বিচ্ছু শিশুকে মানুষ করার সুকঠিন দায়িত্ব হাসিমুখে পালন করে চলেছেন তিনি। জরুরী কাজে তাকে শহর যেতে হবে। তাও আবার এক মাসের সফর। এই সময়টা তার ছাত্রবাহিনীকে সামলাবে কে? এইখানেই আবির্ভাব ঘটে তের বছরের এক কিশোরী "শিক্ষক ওয়েই" (ওয়েই মিনঝী), তার উপর এই 'একজন শিক্ষক ভিত্তিক' স্কুলটির দায়িত্ব অর্পিত হয়। কিশোরীর কোন প্রাতিষ্ঠানিক উচ্চশিক্ষা নেই।
নেই পড়ানোর অভিজ্ঞতাও। এদিকে দারিদ্র্যের মুঠোয় বন্দী স্কুলের শিশুরা প্রায়ই শহরে পাড়ি জমাচ্ছে জীবিকার আশায়। বৃদ্ধ শিক্ষকের আত্মোৎসর্গও কোন কাজে আসছে না। বৃদ্ধ সদ্য নিয়োগপ্রাপ্ত কিশোরীকে তাই যাবার আগে পইপই করে বলে গেলেন, যে ক'জন শিক্ষার্থী তিনি রেখে যাচ্ছেন, ফিরে এসে যেন সব্বাইকে দেখতে পান। একজনও যেন বাদ না যায়।
-ওয়েই কি পারবে তার দিকে ছুঁড়ে দেয়া চ্যালেঞ্জের মোক্ষম জবাব দিতে? পারবে তাকে গুণে গুণে দেয়া ৩০টা চক দিয়ে এক মাসের শিক্ষা কার্যক্রম চালিয়ে নিতে?
"নট ওয়ান লেস" চলচ্চিত্রটি ভেনিস চলচ্চিত্র উৎসব-এর শীর্ষ পুরস্কার গোল্ডেন লায়ন সহ মোট চারটি বিভাগে পুরস্কার জয় করেছিল। এছাড়াও ঝাং শ্রেষ্ঠ পরিচালকের পুরস্কার গোল্ডেন রুস্টার একটি পেয়েছেছিল, দেশের মূল অংশে চীন সবচেয়ে সম্মানজনক পুরস্কার অনুষ্ঠান, এবং চলচ্চিত্রটি হান্ড্রেড ফ্লাওয়ার্স আওয়ার্ড এর বছরের সেরা চলচ্চিত্র ভোট জরিপে শীর্ষ তৃতীয় স্থান লাভ করে।
গর্ডন মুর

গর্ডন মুর (৩ জানুয়ারি ১৯২৯ - ২৪ মার্চ ২০২৩) ইন্টেল কর্পোরেশনের সহ-প্রতিষ্ঠাতা এবং চেয়ারম্যান ইমেরিটাস।
মুর ১৯৫০ সালে ইউনিভার্সিটি অব ক্যালিফোর্নিয়া, বার্কলে থেকে ব্যাচেলর অব সায়েন্স ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে পড়ার আগে তিনি সান জোসে স্টেট ইউনিভার্সিটিতে দুই বছর পড়ালেখা করেন। ১৯৫৪ সালে তিনি ক্যালিফোর্নিয়া ইনস্টিটিউট অফ টেকনোলজি থেকে রসায়নে ডক্টরেট ডিগ্রি অর্জন করেন। তিনি ১৯৫৬ সাল পর্যন্ত জন্স হপকিন্স বিশ্ববিদ্যালয়ের অ্যাপ্লায়েড ফিজিক্স ল্যাবরেটরীতে ডক্টরেট-উত্তর গবেষণা করেন।
সান জোসে স্টেট বিশ্ববিদ্যালয়ে পড়ার সময় মুরের সঙ্গে বেটি আইরিন হুইটেকারের পরিচয় হয়। ১৯৫০ সালের ৯ সেপ্টেম্বর তারা বিয়ে করে পরের দিনই ক্যালটেকে চলে যান। এই দপ্তির কেনেথ ও স্টিভেন নামে দুই পুত্রন্তান আছে। 
ডক্টরেট-উত্তর গবেষণা সম্পন্ন করার পর মুর শকলি সেমিকন্ডাক্টর ল্যাবরেটরীতে যোগদান করেন। ১৯৬৮ সালের জুলাই মাসে তিনি রবার্ট নয়েসের সাথে ইন্টেল কর্পোরেশন প্রতিশঠা করেন। ১৯৭৫ সাল পর্যন্ত তিনি ইন্টেল কর্পোরেশন এর এক্সিকিউটিভ ভাইস প্রেসিডেন্ট হিসেবে দায়িত্ব পালন করেন। ১৯৭৫ সালে তিনি ইন্টেলের প্রেসিডেন্টের দায়িত্ব পান। ১৯৭৯ সালের এপ্রিলে তিনি বোর্ডের চেয়ারম্যান ও চিফ এক্সিকিউটিভ অফিসারের দায়িত্ব পান। ১৯৮৭ সালের এপ্রিল পর্যন্ত তিনি এই দায়িত্ব পালন করেন। ১৯৯৭ সালে তাকে ইন্টেলের চেয়ারম্যান ইমেরিটাস ঘোষণা করা হয়। তিনি ক্যালিফোর্নিয়া ইনস্টিটিউট অফ টেকনোলজি এর সাবেক চেয়ারম্যান এবং আজীবন ট্রাস্টি।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১১০ মিটার বাধাদৌড়

২০০৮ অলিম্পিক গেমসে পুরুষদের ১১০মিটার বাধাদৌড় প্রতিযোগিতা আগস্টের ১৮ থেকে ২১ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৩.৫৫সেকেন্ড (A মান) এবং ১৩.৭২সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম চারজন (Q) ও সবমিলিয়ে পরবর্তী সেরা (q) আটজনকে নিয়ে রাউন্ড ২ অনুষ্ঠিত হয়।
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) চারজনকে নিয়ে সেমিফাইনাল অনুষ্ঠিত হয়।
প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়।
ডোপায়ন

ডোপায়ন বা ডোপিং হলো অর্ধপরিবাহী উৎপাদনে ইচ্ছাকৃতভাবে একটি অত্যন্ত খাঁটি অর্ধ পরিবাহী'র মধ্যে ভেজাল মিশিয়ে এর বৈদ্যুতিক বৈশিষ্ট্যাবলী পরিবর্তন করা। ভেজালের পরিমাণ অর্ধপরিবাহীর ধরনের উপর নির্ভর করে।
n-টাইপ সেমি-কন্ডাক্টর সংশ্লেষের বাষ্প-পর্যায়ের পরিবর্তন পদ্ধতি ব্যবহার করা হতে পারে। বাষ্প-পর্যায়ের অবস্থার পরিবর্তন, ঋণাত্মক ডোপ ধারণকারী একটি গ্যাস পাতলা পাতের উপর দিয়ে প্রবাহিত করা হয়। এন-টাইপ গ্যাস ডোপিং-এর ক্ষেত্রে গ্যালিয়াম আরসেনাইড-এর উপর দিয়ে হাইড্রোজেন সালফাইড প্রবাহিত করা হয় এবং গঠন ভাগ সালফার অন্তর্ভুক্ত হয়। এই প্রক্রিয়াটি সালফারের ক্রমাগত পৃষ্ঠের উপর নিবিষ্টতা দ্বারা চিহ্নিত করা যায়। সাধারণভাবে, ডোপ করার জন্য পছন্দসই বৈদ্যুতিক বৈশিষ্ট্যসম্পন্ন একটি খুব পাতলা স্তর প্রয়োজন হয়। প্রতিক্রিয়াটির শর্ত হিসেবে সাধারণত ষষ্ঠ গ্রুপের উপাদানের জন্য ৬০০ থেকে ৮০০° সেন্টিগ্রেড এবং সময় সাধারণত তাপমাত্রার উপর নির্ভর করে ৬-১২ ঘণ্টার মতো প্রয়োজন।
রবার্ট নয়েস

রবার্ট নর্টন নয়েস (ডিসেম্বর ১২, ১৯২৭ - জুন ৩, ১৯৯০) ইন্টেল কর্পোরেশনের সহ-প্রতিষ্ঠাতা।
রবার্ট ১২ ডিসেম্বর ১৯২৭ রেভারেন্ড রালফ ব্রিস্টার নয়েস এর চার পুত্রের মধ্যে তৃতীয় পুত্র হিসাবে লোযা, বার্লিংটন জন্মগ্রহণ করেন।
নয়েস হাই স্কুলে গণিত ও বিজ্ঞানে তার মেধার প্রকাশ দেখান। তিনি ১৯৪৫ সালে গ্রিনেল হাই স্কুল থেকে পাস করেন এবং ঐ বছরই গ্রিনেল কলেজে ভর্তি হন। ১৯৪৯ সালে তিনি গ্রিনেল কলেজ থেকে পদার্থবিজ্ঞান ও গণিতে ব্যাচেলর অব আর্টস ডিগ্রি অর্জন করেন। তিনি ১৯৫৩ সালে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ডক্টরেট ডিগ্রি অর্জন করেন।
নয়েস ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ডক্টরেট ডিগ্রি অর্জন করার পর ফিলাডেলফিয়ার ফিলকো কর্পোরেশনে রিসার্চ ইঞ্জিনিয়ার হিসেবে যোগদান করেন। ১৯৫৬ সালে ক্যালিফোর্নিয়ার মাউন্টেন ভিউতে শকলি সেমিকন্ডাক্টর ল্যাবরেটরীতে যোগদান করেন। ১৯৬৮ সালে তিনি গর্ডন মুরের সাথে ইন্টেল কর্পোরেশন প্রতিশঠা করেন।
নয়েস ১৫টি প্যাটেন্টের অধিকারী
জাভা ভার্চুয়াল মেশিন

জাভা ভার্চুয়াল মেশিন (JVM) সান মাইক্রোসিস্টেম-এর একটি সফটওয়্যার যা বাইটকোড রান করতে সক্ষম। এটি জাভা বাইটকোডের (অন্তর্বর্তী ভাষা) একটি প্রোগ্রামকে মেশিন ভাষায় পরিবর্তিত ও তা রান করে। এটি জাভা সফটওয়্যার প্লাটফর্মের কোড একজিকিউশনের সহায়ক একটি উপাদান। সান মাইক্রোসিস্টেমস বলেছে যে, JVM সক্রিয় ডিভাইস রয়েছে ৫.৫ বিলিয়নেরও উপর।
জাভা ভার্চুয়াল মেশিন বা JVM-কে বলা হয় একটি "ভার্চুয়াল" কম্পিউটার যা "বাস্তব" কম্পিউটারের সাথে অবস্থান করে একটি সফ্টওয়্যারের প্রক্রিয়া হিসাবে। এটি জাভা প্রোগ্রামকে দেয় প্ল্যাটফর্ম স্বাধীনতা এবং সব প্লাটফরম তথা সব অপারেটিং সিস্টেমে চলার স্বতঃস্ফূর্ততা।
জাভা কোড .জাভা ফাইলে লেখা হয়। এই কোডে জাভা ল্যাংগুয়েজ এর এক বা একাধিক বৈশিষ্ট্য যেমন ক্লাস,মেথড, ভ্যারিয়েবল,অবজেক্ট প্রভৃতি থাকে। জাভা কম্পাইলার এই কোড কম্পাইল করে .ক্লাস ফাইল তৈরি করে। এই .ক্লাস ফাইল বাইটকোড ধারণ করে। জাভা বাইটকোড জাভা ভার্চুয়াল মেশিনের এর একটি ইনপুট। JVM এই কোড পড়ে তারপর ইন্টারপ্রেট করে এবং সবশেষে প্রোগ্রাম রান করে।
কোড একজিকিউশন করার জন্য জাভা ভার্চুয়াল মেশিন (JVM) বিভিন্ন উপাদান ব্যবহার করে। JVM স্ট্যাক, গারবেজ কালেক্টিং হিপ, রেজিস্টার এবং মেথড এরিয়ার মত বিভিন্ন উপাদান ভাগ করা হয়েছে. JVM এর ডায়াগ্রাম দেখানো হল:
জাভা ভার্চুয়াল মেশিনে স্ট্যাক বিভিন্ন মেথডের আর্গুমেন্ট সংরক্ষণ রাখার পাশাপাশি যেকোন মেথডের লোকাল ভ্যারিয়েবলগুলোকে সংরক্ষণ করে। এছাড়াও স্ট্যাক প্রত্যেকটি মেথডের কাজ করার ধারা তত্ত্বাবধান করে। এটিকে বলা হয় স্ট্যাক ফ্রেম। তিনটা রেজিস্টার আছে যারা স্ট্যাক-এর পরিবর্তন সাধনে সাহায্য করে। এসব হল: ভার্স, ফ্রেম, অপটোপ। এসব রেজিস্টারসমূহ চলতি স্ট্যাক-এর বিভিন্ন অংশকে নির্দেশ করে।
যে সকল লোকাল ভ্যারিয়েবলসমূহ চলতি মেথডে ব্যবহৃত হচ্ছে, সবগুলো নিয়ে লোকাল ভ্যারিয়েবল এর বিভাগ গঠিত। এটি ভার্স রেজিস্টার দ্বারা নির্দেশ করা হয়।
স্ট্যাক-এর নিজস্ব অপারেশনসমূহকে সঠিকভাবে নিয়ন্ত্রণ করার জন্য একজিকিউশন এনভায়রমেন্ট বিভাগ ব্যবহৃত হয়। এটি ফ্রেম রেজিস্টার দ্বারা নির্দেশ করা হয়।
বাইটকোড ইন্সট্রাকশনের কাজের ক্ষেত্র হিসেবে অপার‍্যান্ড স্ট্যাক ব্যবহৃত হয়। এখানেই বাইটকোড ইন্সট্রাকশনের প্যারামিটারগুলো স্থাপন করা হয় এবং বাইটকোড ইন্সট্রাকশনের ফলাফল পাওয়া যায়। অপার‍্যান্ড স্ট্যাক-এর সর্বোচ্চ মান অপটোপ রেজিস্টার দ্বারা নির্দেশ করা হয়।
মেথড এরিয়ায় বাইটকোড অবস্থান করে। প্রোগ্রাম কাউন্টার এখানে কিছু বাইট নির্দেশ করে। কোন নির্দেশ মাত্রই একজিকিউট করল (ইন্টারপ্রেটার দিয়ে) তা সমন্ধে এটি অবগত থাকে। এটি একটি নির্দেশ একজিকিউশেনের পর পরবর্তী নির্দেশকে একজিকিউশনের জন্য প্রস্তুত করে।
গারবেজ কালেক্টিং হিপে জাভা প্রোগ্রামের সকল অবজেক্ট অবস্থান করে। যখনই একজন প্রোগ্রামার কোন অবজেক্ট তৈরি করে গারবেজ কালেক্টিং হিপ তার জন্য মেমরি বরাদ্দ করে।
সি++ এর মত জাভা প্রোগ্রামিং ল্যাংগুয়েজে মেমরি ফ্রী করার জন্য কোন অপারেটর নেই। জাভা গারবেজ কালেক্টিং পদ্ধতি দ্বারা এই কাজটি স্বয়ংক্রিয় ভাবে করে থাকে। 
তৃতীয় পক্ষগুলি JVM লক্ষ্য করে এমন অনেক কম্পাইলার বা ইন্টারপ্রেটার তৈরি করেছে। এইগুলির মধ্যে কিছু বিদ্যমান ভাষাগুলির জন্য, অন্যরা জাভা ভাষার এক্সটেনশনগুলির জন্য অন্তর্ভুক্ত:
ফেনী সরকারি পাইলট উচ্চ বিদ্যালয়

ফেনী সরকারি পাইলট উচ্চ বিদ্যালয় বাংলাদেশের ফেনী জেলায় অবস্থিত একটি প্রাচীন ঐতিহ্যবাহী সরকারি মাধ্যমিক বিদ্যালয়। ১৮৮৬ খ্রিষ্টাব্দে কবি নবীনচন্দ্র সেন বিদ্যালয়টি প্রতিষ্ঠা করেন।
বিদ্যালয়টি পঞ্চাশ ও ষাটের দশকে অবিভক্ত পাকিস্তান শাসনামলে সাত বার সর্বশ্রেষ্ঠ বিদ্যালয়ের খেতাব অর্জন করেছিল।
ঢাকা বিশ্ববিদ্যালয়ের চারজন প্রাক্তন উপাচার্য ও মুক্তিযুদ্ধের পাঁচজন বীর উত্তম খেতাবপ্রাপ্ত মুক্তিযোদ্ধা সহ বহু বরেণ্য ব্যক্তিবর্গ এই বিদ্যালয়ের প্রাক্তন শিক্ষার্থী ছিলেন। 
১৮৮৬ সালে ফেনীর মহকুমা প্রশাসক মৌলবী আহম্মদ এমএ, বিদ্যালয়ের প্রথম ভবনটির ভিত্তিপ্রস্তর স্থাপন করেন। একই বছর ফেনী মহকুমা প্রশাসক মহাকবি নবীনচন্দ্র সেন বিদ্যালয়টি উদ্বোধন করেন। ১৯৬৭ সনের ১৫ই আগস্ট বিদ্যালয়টি জাতীয়করণ করা হয়। ।
প্রথমে এই বিদ্যালয়টি ফেনী হাই স্কুল নামেই পরিচিত ছিল। 
পরবর্তীতে পাকিস্তান আমলে পাকিস্তানের উল্লেখযোগ্য কয়েকটি স্কুলকে ব্রিটিশ শিক্ষা প্রকল্প "পাইলট প্রজেক্টের" আওতায় আনা হলে ফেনী হাই স্কুল ও এর মধ্যে যুক্ত হয় । 
প্রথম বিশ্বযুদ্ধের সময় স্কুলটি ব্রিটিশ আর্মি ক্যাম্প হিসেবে ব্যবহৃত হয়। বিশ্বযুদ্ধ চলাকালীন জাপানি বিমান বোমা হামলা চালানোর সময় একটি বোমা স্কুলের উত্তর পাশের লাল রঙের মূল ভবনটির পাশে পড়ে। ফলে ভবনটি আংশিক ক্ষতিগ্রস্ত হয়। পরবর্তীতে বাংলাদেশের মুক্তিযুদ্ধ চলাকালীনসময়েও এটি পাকআর্মি ক্যাম্প হিসেবে ব্যবহৃত হয়। এসময় স্কুলের গুরুত্বপূর্ণ অনেক নথিপত্র ধ্বংস হয়। পাকআর্মি ঐসময় স্কুলটিকে টর্চার সেলে পরিণত করেছিলো। স্কুলটির উত্তর-পূর্ব দিকে একটি অচিহ্নিত গণকবর রয়েছে। এছাড়া দক্ষিণ পাশে ছাত্রাবাসের পাশে জলাপূর্ণ স্থানটিতেও গণকবর রয়েছে। পূর্ব দিকের দালানটি স্কুলের ছিল, ফেনী সরকারি কলেজ কে দেওয়া হয়েছে।
'৭১এ নিহত মানুষদের স্মরণে স্কুলের পূর্ব প্রান্তে একটি স্মৃতি স্তম্ভ রয়েছে।
বিদ্যালয়টিতে ৬ষ্ঠ শ্রেণী থেকে ১০ম শ্রেণী পর্যন্ত প্রায় ১৭০০ ছাত্র রয়েছে। এখানে দুইটি শিফটে ক্লাস করানো। ডে শিফট এবং মর্নিং শিফট। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী। তাছারা অর্ধ বার্ষিক পরীক্ষার পূর্বে মডেল টেস্ট পরীক্ষা নেওয়া হয়।
বিদ্যালয়ের লাল রঙের দ্বিতল মূল ভবনটি এখন পরিত্যক্ত। আগে এটিই ছিল প্রশাসনিক ভবন। এখন পাশের তিনতলা বিশিষ্ট নতুন ভবনটিতে প্রশাসনিক কার্যক্রম স্থানান্তর করা হয়েছে। এই দুই ভবনের মাঝে অবস্থান করছে বিদ্যালয়ের একতলা বিশিষ্ট মসজিদ। এর ঠিক বিপরীত দক্ষিণ পার্শ্বে অবস্থান করছে বিদ্যালয়ের 'এসেম্বলি হল'। মাঝে রয়েছে বিশাল মাঠ। এসেম্বলি হলের পূর্ব পার্শ্বে রয়েছে প্রধান শিক্ষকের বাস ভবন এবং এর পূর্ব পার্শ্বে রয়েছে আরেকটি ভবন। নাম 'বিজ্ঞান ভবন'। এখানেও পাঠ কার্যক্রম চালনা করা হয়। বিদ্যালয়ের ছাত্রাবাসটি রয়েছে প্রধান শিক্ষকের বাস ভবনের দক্ষিণ পার্শ্বে।
FGPHS PILOTIAN
ফার্স্ট অফিসার (যাত্রী বিমান)

ফার্স্ট অফিসার, সাধারণত বাণিজ্যিক তথা যাত্রীবাহী বিমানগুলোতে প্রধান পাইলটের সহকারী হিসেবে দায়িত্বপ্রাপ্ত পাইলট, যিনি সচরাচর সেকেন্ড পাইলট বা কো-পাইলট হিসেবে সমধিক পরিচিত। পদাধিকার বলে পাইলটের পর ফার্স্ট অফিসারের অবস্থান। পাইলটের অবর্তমানে একজন ফার্স্ট অফিসার বিমানের প্রধান বা কমান্ডার। ফার্স্ট অফিসার নিজেও একজন সম্পূর্ণ পাইলট, কিন্তু উড়োজাহাজের নিয়মতান্ত্রিকতায় তিনি সহযোগী হিসেবে দায়িত্বপ্রাপ্ত হোন। একটি বিমানের ককপিটে ফার্স্ট অফিসার সাধারণত ডানদিকে বসে থাকেন।
বিমান চালনের নিয়ন্ত্রণ যৌথভাবে একজন পাইলট ও ফার্স্ট অফিসারের হাতে থাকে। যিনি চালান তিনি "পাইলট ফ্লাইং" আর যিনি চালান না তিনি "পাইলট নন ফ্লাইং" হিসেবে গণ্য হোন। যদিও ফার্স্ট অফিসার যখন বিমান চালান তখনও বিমানের সবকিছুর দায়বদ্ধতা পাইলটের উপর থাকে। বিমান সংস্থাগুলো সাধারণত জ্যেষ্ঠত্বের ভিত্তিতে ফার্স্ট অফিসারের দায়িত্ব দিয়ে থাকে, যেখানে অনেক সময় দেখা যায় পাইলটের চেয়ে ফার্স্ট অফিসারের বিমান পরিচালনার অভিজ্ঞতা বেশি থাকে।
কিসমত মারিয়া মসজিদ

কিসমত মারিয়া মসজিদ রাজশাহী শহরের অদূরে দুর্গাপুর উপজেলায় অবস্থিত বাংলাদেশের একটি প্রাচীন মসজিদ। আনুমানিক ১৫০০ সালে এটি নির্মিত হয়েছিল। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
এই মসজিটটি রাজশাহী জেলার দুর্গাপুর উপজেলার মারিয়া গ্রামে অবস্থিত। রাজশাহী সদর হতে রাজশাহী-ঢাকা মহাসড়ক ধরে প্রায় ১৩ কি.মি. গেলে শিবপুর বাজার নামক স্থান হতে প্রত্নতত্ত্ব অধিদপ্তরের সাইনবোর্ড ধরে এগিয়ে ৪-৫ কি.মি. গেলে এই মসজিদ পাওয়া যাবে। প্রত্নতত্ত্ব অধিদপ্তরের অন্তর্ভুক্ত হলেও আজ পর্যন্ত এর কোন রক্ষনাবেক্ষণ বা সংরক্ষণের কোন উদ্যগ নেওয়া হয়নি। আমবাগান আর ফসল এর ক্ষেত বেষ্ঠিত এ মসজিদটি সম্পর্কে গ্রামের জনগণের মধ্যে অনেক কিংবদন্তি কাহিনী প্রচলিত আছে।
এ মসজিদ সম্পর্কে সঠিক কোন ইতিহাস পাওয়া যায়না, তবুও নির্মাণশৈলী দেখে অনুমান করা হয় মসজিদটি আনুমানিক ১৫০০ সালে স্থানীয় কোন মুসলিম দরবেশ বা দিল্লির মুঘল শাসকদের নির্দেশে কোন জমিদার কর্তৃক নির্মিত। মসজিদটির ক্ষয়ে যাওয়া দেয়ালে এখনও কিছু শৈল্পিক কর্ম বিদ্যমান। মুসলিম ঐতিহ্য অনুসারে শিল্পীদের কৃত পোড়ামাটির টেরাকোটা যা গাছ-ফুল-লতা ইত্যাদি ধারণ করেছে সেগুলো এ মসজিদের সৌন্দর্য ব্যাপকভাবে বৃদ্ধি করেছে। তৎকালীন হিন্দুপ্রধান এ এলাকায় মুসলিমদের সংখ্যা কম হওয়ায় এ মসজিদটি আকারে বেশ ছোট।
মসজিদটির তিনটি প্রবেশদ্বার আছে। প্রত্যেকটি দ্বারের ঠিক সামান্তরালে উপরে ছাদের মাঝামাঝি একটি করে গম্বুজ আছে। মসজিদটির সামনে লাগোয়াভাবে ছোট্ট উচু উঠান(খোলা বারান্দা) আছে যা অনুচ্চ প্রাচির দ্বারা বেষ্ঠিত এবং একটি তিন ধাপী ছোট সিঁড়ি দ্বারা ভূমিতে সংযুক্ত। এর দক্ষিণে একটি দ্বিতল চৌচালা স্থাপনা আছে যা বিবির ঘর বলে পরিচিত। পুরো স্থাপনাটা নির্মিত হয়েছে চুন, সুড়কী ও ইট দিয়ে। দেশের অন্যান্য পুরাতন মসজিদ এর সাথে এই মসজিদএর একটি সাধারণ ব্যতিক্রম পরিলক্ষিত হয়, তা হল মসজিদটির একেবারে সন্নিকটে কোন বড় জলাধার বা পুকুর-দীঘি নাই।
তল্লা বাঁশ

তল্লা বাঁশ এক প্রকার বাঁশ যা বিশেষভাবে বাংলাদেশে জন্মে। এর বৈজ্ঞানিক নাম "ব্যাম্বুসা পলিমরফা" (ইংরেজি: Bambusa Polymorpha)। ইংরেজিতে বলা হয় polymorph bamboo বা বহুরূপী বাঁশ। এটি "বাংলার বাঁশ" নামেও পরিচিত, পাওয়া যায় বাংলাদেশ, থাইল্যান্ড, ভারত ও মিয়ানমারে। ১৮৬৮ খ্রিস্টাব্দে উদ্ভিদ বিজ্ঞানী উইলয়াম মুনরো এই বাঁশের বিবরণ সর্ব্বপ্রথম লিপিবদ্ধ করেন। এই বাঁশ অনেকাংশে নলাকার, ভেতর ফাঁপা, উচ্চতা ১৫ থেকে ২০ মিটার পর্যন্ত হয়ে থাকে। এর ব্যাস ৭ থেকে ১৫ সেন্টিমিটার পর্যন্ত হয়। তুলনামূলকভাবে সুস্পষ্ট গাঁট থাকে ৪০ থেকে ৬৫ সেন্টিমিটার পরপর। দুটি গাঁটের মধ্যবর্তী স্থান ছাই-সবুজ বর্ণ। গাঁটগুলো পরিচ্ছন্ন। শুরুতে বাশেঁর গায়ে হালকা রোম দেখা যায়। এটি চিরসবুজ উদ্ভিদ ; সপুষ্পক ; সবীজ। চিকণ বাঁশ পাতার বর্ণ সবুজ, পাতা একে অপরের ঠিক বিপরীতে গজায়। বেলে মাটি থেকে কাদা মাটি নানা রকম মাটিতে তল্লা বাঁশ অনায়াসে জন্মে। পরিচর্যা ছাড়াই বেড়ে ওঠে। রোদে বৃষ্টিতে কোনো সমস্যা হয় না। নির্মাণ কাজে, গ্রামীণ ঘর তৈরীতে, আসবাব পত্র তৈরীতে, বাগানের সজ্জায় তল্লা বাঁশ ব্যবহৃত হয়। ভার বহনের ক্ষমতা বেশি, সহজে ভেঙ্গে পড়ে না।
ড্রাগন ফল

ড্রাগন ফল (যা পিতায়া নামেও পরিচিত, , , বৈজ্ঞানিক নাম "Hylocereus undatus") এটি এক প্রজাতির ফল, একধরনের ফণীমনসা (ক্যাক্‌টাস) প্রজাতির ফল, সবচেয়ে গুরুত্বপূর্ণভাবে এর মহাজাতি হায়লোসিরিয়াস (মিষ্টি পিতায়া)। এই ফল মূলত ড্রাগন ফল হিসেবে পরিচিত। গণচীন-এর লোকেরা এটিকে আগুনে ড্রাগন ফল এবং ড্রাগন মুক্তার ফল বলে, ভিয়েতনামে মিষ্টি ড্রাগন, ইন্দোনেশিয়া ও মালয়েশিয়াতে ড্রাগন ফল (ໝາກມັງກອນ), থাইল্যান্ডে ড্রাগন স্ফটিক নামে পরিচিত। অন্যান্য স্বদেশীয় নাম হলো স্ট্রবেরি নাশপাতি বা নানেট্টিকাফল। এই ফলটি একাধিক রঙের হয়ে থাকে। তবে লাল রঙের ড্রাগন ফল বেশি দেখা যায়।
যদিও অন্যথায় নিদিষ্ট না, এই প্রবন্ধের বিষয়বস্তু হায়লোসিরিয়াস প্রজাতির পিতায়া, অথবা "ড্রাগন ফল" নির্দিষ্টভাবে বোঝায়।
ড্রাগন ফলের চাষ হয় দক্ষিণ-পূর্ব এশিয়া, মার্কিন যুক্তরাষ্ট্র, ক্যারিবিয়ান, অস্ট্রেলিয়া, মেসোআমেরিকা এবং বিশ্বের গ্রীষ্মমণ্ডলীয় ও উপক্রান্তীয় অঞ্চলে।
এই মহাজাতির হায়লোসিরিয়াস এর দ্রাক্ষালতা মত পিতায়য়া প্রথমে আসত স্থানীয় মেক্সিকো, মধ্য আমেরিকা, দক্ষিণ আমেরিকা থেকে। বর্তমানে এগুলো পূর্ব এশিয়া এবং দক্ষিণ-পূর্ব এশিয়া দেশগুলোতে যেমন ইন্দোনেশিয়া'র হিসাবে (বিশেষ করে পশ্চিমা জাভা), তাইওয়ান, ভিয়েতনাম, থাইল্যান্ড, ফিলিপাইন, শ্রীলঙ্কা, মালয়েশিয়া, এবং আরও সাম্প্রতিককালে ভারত, বাংলাদেশে চাষ হয়। এছাড়াও ওকিনাওয়া, হাওয়াই, ইসরায়েল, প্যালেস্টাইন, উত্তর অস্ট্রেলিয়া ও দক্ষিণ গণচীন পাওয়া যায়।
প্রেমহরি বর্মন

প্রেম হরি বর্মন (? -১৯৭২) ছিলেন পূর্ববঙ্গের দিনাজপুর জেলা তফসিলি সম্প্রদায়ের নেতা।
প্রেমহরি বর্মন দিনাজপুরের এক হিন্দু পরিবারে জন্মগ্রহণ করেন। তিনি ছিলেন তফসিলি সম্প্রদায় থেকে আসা বারের প্রথম আইনজীবী।
প্রেমহরি বর্মন ১৯৩৬ সালের বঙ্গীয় আইনসভা নির্বাচনে দিনাজপুর থেকে নির্বাচিত হন। ১৯৪২ সালে তিনি প্রাদেশিক আইন সভায় মন্ত্রী পদ লাভ করেন। ১৯৪৬ সালের বঙ্গীয় আইনসভা নির্বাচনে, তিনি মুসলিম লীগের সাথে সমন্বিতভাবে নির্বাচনে অংশ নেন। এই নির্বাচনে তিনি তফশিলী সম্প্রদায়ের পক্ষ থেকে নির্বাচনে জয়ী হন। পরের বছর, তিনি পাকিস্তানের ১ম জাতীয় পরিষদের সদস্য হন।
প্রেমহরি বর্মন ১৯৭২ খ্রীষ্টাব্দে মৃত্যুবরণ করেন।
নির্মাণের তারকা

নির্মাণের তারকা বাংলা সঙ্গীতের একটি প্রতিভা অন্বেষণ প্রতিযোগিতা। "নির্মাণের তারকা" মূলত সারাদেশ থেকে বিভিন্ন স্থাপনা নির্মাণ শ্রমিকদের মধ্য থেকে সঙ্গীত প্রতিভা অন্বেষণ করা হয়। অনুষ্ঠান আয়োজনের পুরোটা জুড়ে মিডিয়া পার্টনার হিসেবে ছিল উপগ্রহ ভিত্তিক টিভি চ্যানেল এটিএন বাংলা। এই অনুষ্ঠানটি টেলিভিশন উপস্থাপনা করেন চলচ্চিত্র অভিনেতা রিয়াজ ও তার স্ত্রী তিনা।
"নির্মাণের তারকা" প্রথম প্রতিভা অন্বেষণ শুরু হয় জেলা পর্যায় থেকে। প্রাথমিক নির্বাচন জন্য সারাদেশ ২৫টি অঞ্চলে বিভক্ত করা কয়। এবং প্রতি জেলার প্রথম স্থান অধিকারী প্রতিযোগীরা সুযোগ পায় বিভাগীয় পর্যায়ে প্রতিযোগিতায় অংসগ্রহণ করার। এরপর বিভাগীয় পর্যায়ে প্রতিযোগিতার বিজয়ীসহ আংশিক জাতীয় পর্যায়ে প্রতিদন্দিতা করার সুযোগ পায়। জাতীয় পর্যায়ে যাচাই বাছাই শেষে শীর্ষ পনের প্রতিযোগীকে নিয়ে শুরু হয় টিভি পর্ব। এই পনের জনের মধ্যে থেকে নয়জন বাদ পড়ে এবং বাকি ছয় প্রতিযোগীকে নিয়ে শুরু হয় গ্র্যান্ড ফাইনাল।
"নির্মাণের তারকা" প্রতিভা অন্বেষণ শুরু হয় ১৫ জুন ২০০৯ থেকে। প্রতিযোগিতার প্রাথমিক অডিশনে প্রতিভা যাচাই বাছাইয়ের বিচারক ছিলেন ফকির আলমগীর, ফকির শাহাবুদ্দিন, পিয়ারু খান এবং শ্যামল বিশ্বাস। মূল পর্ব গুলোর জন্য তিনজন বিচারক ছিলেন, এঁরা হলেন বিখ্যাত নজরুল সঙ্গীত শিল্পী ফাতেমা-তুজ-জোহরা, বাউল সম্রাগী খ্যাত মমতাজ এবং তরুণ সঙ্গীত ব্যক্তিত্ব এস আই টুটুল।
নির্মাণ শ্রমিকদের জন্য প্রতিভা অন্বেষণমূলক প্রতিযোগিতা "নির্মাণের তারকা" এর চূড়ান্ত পর্ব অনুষ্ঠিত হয় বঙ্গবন্ধু আন্তর্জাতিক সম্মেলন কেন্দ্রের হল অব ফেইমে। এতে প্রথম স্থান অধিকার করেন যশোরের ছেলে মোহাম্মদ সুমন। দ্বিতীয় স্থান টাঙ্গাইলের বনস্পতি মজুমদার এবং সুনামগঞ্জের শাহানা আক্তার তৃতীয় স্থান অধিকার করেন। ৭০ বছর বয়সী শফিকুল ইসলাম ছিলেন এই প্রতিযোগিতার বিশেষ প্রতিযোগী। অপর ৩ ফাইনালিস্ট মোশাররফ হোসেন, মোহাম্মদ ইশতিয়াক, মহিদুল সহ সেরা ১৫ জনের মধ্যে থাকা ৯ প্রতিযোগীকেও পুরস্কার প্রদান করা হয়।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৪০০ মিটার বাধাদৌড়

২০০৮ অলিম্পিক গেমসে পুরুষদের ৪০০মিটার বাধাদৌড় প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৪৯.২০সেকেন্ড (A মান) এবং ৪৯.৫০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
সান্স এন্ড লাভার্স

সান্স এন্ড লাভার্স ব্রিটিশ ঔপণ্যাসিক ডি, এইচ, লরেন্স লিখিত একটি বিশ্বখ্যাত উপন্যাস। এটি লরেন্সের তৃতীয় উপন্যাস এবং তার 'মাস্টারপিস' রচনা হিসেবে পরিগণিত। দি মডার্ণ লাইব্রেরী তাদের প্রণীত বিংশ শতাব্দীর ১০০টি শ্রেষ্ঠ উপন্যাসের তালিকায় নবম স্থানে এটিকে অন্তর্ভুক্ত করেছে। ১৯৬৯ খ্রিষ্টাব্দে এই উপন্যাসটির কাহিনী অবলম্বনে জ্যাক কার্ডিফের পরিচালনায় একটি চলচ্চিত্র নির্মিত হয়। এ উপন্যাসে সর্বপ্রথম ফ্রয়েড বর্ণিত ওয়েদিপাস গুঢ়ৈষা (Oedepus complex) উপজীব্য করা হয়েছে। এটি আধা আত্মজৈবনিক কেননা এতে লরেন্সের প্রাথমিক জীবনের ছায়পাত স্পষ্ট। উপন্যাসরে কেন্দ্রীয় চরিত্র পল মোরেল একজন তরুণ শিল্পী যার চরিত্র চিত্রণে যুবক লরেন্সের মানসিক যন্ত্রণা ও অতীত মুক্তির আর্তির সঙ্গে সঙ্গে পরিবার, শ্রেণী এবং প্রথম যৌবনের যৌন সম্পর্কের নিবিড় পর্যবেক্ষণ পরিদৃষ্ট হয়। উপন্যাসটির প্রথম সংস্করণে মূল পাণ্ডুলিপি থেকে প্রায় ৮০ পৃষ্ঠা (১০ শতাংশ) ছাঁটাই করা হয়েছিল।
ট্রপিক অব ক্যান্সার

ট্রপিক অফ ক্যান্সার মার্কিন ঔপন্যাসিক হেনরি মিলার রচিত একটি উপন্যাস যা আদিতে অশ্লীলতার দায়ে অভিযুক্ত হলেও বিংশ শতাব্দীর শেষভাগে একটি মার্কিন ধ্রুপদী সাহিত্যকর্ম হিসেবে স্বীকৃতি লাভ করেছে। এতে মানুষের যৌন আকাংক্ষা এবং যৌনকর্মের দ্বিধাহীন বর্ণনা থাকায় প্রকাশের পর সমালোচনার ঝড় উঠেছিল এবং এটি মার্কিন যুক্তরাষ্ট্রে ২৭ বছর নিষিদ্ধ থাকে। ১৯৬১ খ্রিষ্টাব্দে বইটি মার্কিন যুক্তরাষ্ট্রে প্রকাশিত হলে বিষয়টি আদালত পর্যন্ত গড়ায়। মার্কিন যুক্তরাষ্ট্রের সুপ্রিম কোর্ট তাদের ১৯৬৪ খ্রিষ্টাব্দের রায়ে উপন্যাসটিকে অশ্লীলতার দায় থেকে অব্যহতি প্রদান করে। নরম্যান মেইলার-এর মতে "ট্রপিক অফ ক্যান্সার" বিংশ শতাব্দীর ১০-২০টি সর্বাগ্রেগণ্য উপন্যাসের অন্যতম। মডার্ন লাইব্রেরির বিংশ শতাব্দীর শ্রেষ্ঠ উপন্যাস তালিকায় এটি অন্তর্ভুক্ত।
আ পোর্ট্রেট অব দি আর্টিস্ট এজ আ ইয়াং ম্যান

আ পোর্ট্রেট অফ দ্য আর্টিস্ট এজ আ ইয়াং ম্যান () আইরিশ কথা সাহিত্যিক জেমস জয়েস বিরচিত একটি ধ্রূপদাঙ্গ উপন্যাস। এটি আধা-আত্মজৈবণিক কাহিনী। ১৯১৭ খ্রিষ্টাব্দে উপন্যাসটি প্রথম পুস্তক আকারে প্রকাশিত হয়। এর আগে এটি দ্য ইগোয়িস্ট সাময়িকীতে ধারাবহিকভাবে প্রকাশিত হয়েছিল। এ উপন্যাসের কেন্দ্রীয় চরিত্র স্টেফের ডেডারাসের চরিত্রে জয়েসের ছায়াপাত সুস্পষ্ট।
উপন্যাসটিতে স্টিফেন নায়ক হিসেবে ১৯০৪ সালে জীবন শুরু করেছিল এবং সেটা একটি বাস্তববাদী শৈলীতে এবং একই সাথে একটি প্রক্ষিপ্ত ৬৩-অধ্যায়ের আত্মজীবনীমূলক উপন্যাস। ২৫ টি অধ্যায়ের পরে, জয়েস ১৯০৭ সালে স্টিফেন হিরো কে পরিত্যাগ করেন এবং এর থিম এবং নায়ককে একটি ঘনীভূত পাঁচ-অধ্যায়ের উপন্যাসে পুনর্নির্মাণ করতে সেট করেন, কঠোর বাস্তববাদের সাথে বিতরণ এবং মুক্ত পরোক্ষ বক্তব্যের ব্যাপক ব্যবহার করে যা পাঠককে স্টিফেনের বিকাশশীল চেতনার দিকে তাকাতে দেয়। আমেরিকান আধুনিকতাবাদী কবি এজরা পাউন্ডের উপন্যাসটি ১৯১৪ এবং ১৯১৫ সালে ইংরেজি সাহিত্য সাময়িকী The Egoist-এ ধারাবাহিকভাবে প্রকাশিত হয়েছিল এবং ১৯১৬ সালে নিউইয়র্কের B. W. Huebsch দ্বারা একটি বই হিসাবে এ পোর্ট্রেট এবং ছোটগল্পের সংকলন ডাবলিনার্স (১৯১৪) প্রকাশের ফলে জয়েস সাহিত্যিক আধুনিকতাবাদের অগ্রভাগে স্থান পায়।
A Portrait of the Artist as a Young Man is a semi-autobiographical novel by James Joyce, first serialised in the magazine The Egoist from 1914 to 1915, and published first in book format in 1916 by B. W. Huebsch, New York. The first English edition was published by the Egoist Press in February 1917. The story describes the formative years of the life of Stephen Dedalus, a fictional alter ego of Joyce and an allusion to the consummate craftsman of Greek mythology, Daedalus.
মিডনাইট'স চিলড্রেন

মিডনাইট'স চিলড্রেন ব্রিটিশ কথাসাহিত্যক সালমান রুশদী বিরচিত একটি বিখ্যাত উপন্যাস। এটি প্রথম ১৯৮১ খ্রিষ্টাব্দে প্রকাশিত হয়। ঔপনিবেশিক ভারতের স্বাধীন রাষ্ট্রসত্ত্বায় উত্তরণের ঘটনা নিয়ে এ উপন্যাসের আখ্যানভাগ গড়ে উঠেছে। উপন্যাসটি ১৯৮১ খ্রিষ্টাব্দে বুকার পুরস্কার এবং একই বৎসর জেমস টেইট ব্ল্যাক মেমোরিয়াল পুরস্কার লাভ করে।
প্রত্যক্ষ কর

প্রত্যক্ষ কর হলো দেশের নাগরিকের আয় ও সম্পদের ওপর নির্দিষ্ট হারে আদায়কৃত সরকারি রাজস্ব। এর বিপরীতে রয়েছে পরোক্ষ কর বা মূল্য সংযোজন কর যা পণ্য ও সেবা উৎপাদন ও বিক্রয়, আমদানী ও রপ্তানী এবং অভ্যন্তরীণ ব্যবসায়-বাণিজ্যের ওপর আরোপ করা হয়।প্রত্যক্ষ কর সাধারণত দুই প্রকার হয়ে থাকে যথা- আয়কর এবং সম্পদ কর। বাৎসরিক আয়ের ভিত্তিতে আদায়যোগ্য করের নাম আয় কর। অন্যদিকে অর্থবৎসর শেষে অর্জ্জিত সম্পদের ওপর আরোপিত করের নাম সম্পদ কর। সকল করের দায়ভার দেশের নাগরিককেই বহন করতে হয়। প্রত্যক্ষ করের ক্ষেত্রে নাগরিক তার ওপর ধার্য করা কর সরাসরি সরকারী কোষাগারে জমা করেন। অন্যদিকে পরোক্ষ কর পণ্য উৎপাদন বা বিক্রয়ের সময় মূল্যের সাথে সংযোজিত থাকে যেটা ক্রেতা অর্থাৎ জনগণকেই পরিশোধ করতে হয়। আদায়কৃত কর ব্যবসায়ী কর্তৃক সরকারি কোষাগারে জমা দেয়া হয়।
বাংলাদেশের অর্থনীতি প্রত্যক্ষ করে অবদান তুলনামূলকভাবে কম। ২০০৯-১০ অর্থবছসরের প্রথম নয় মাসে সর্বমোট কর রাজস্ব আদাযের পরিমাণ ছিল ৪১, ৪৫০ কোটি টাকা। এর মধ্যে প্রত্যক্ষ করের পরিমাণ ছিল ১০,১০০ কোটি টাকা বা ২৪ শতাংশ মাত্র। প্রত্যক্ষ করের অনুপাত ২০০৭-০৮ অর্থবৎসরে ছিল ২২ শতাংশ। দেখা যায় সম্প্রতিকালে পরোক্ষ করের তুলনায প্রত্যক্ষ করের প্রবৃদ্ধি বেশি হয়েছে। ব্যাপক আয়কর ফাঁকির কারণে প্রত্যক্ষ করের প্রবৃদ্ধি আশানুরূপ হচ্ছে না বলে ধারণা করা হয়।
অন্য দিকে সর্বমোট প্রত্যক্ষে করে আয় করের পরিমাণ ৯৭ শতাংশ।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৪০০ মিটার বাধাদৌড়

২০০৮ অলিম্পিক গেমসে মহিলাদের ৪০০মিটার বাধাদৌড় প্রতিযোগিতা আগস্টের ১৭ থেকে ২০ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৫৫.৬০ সেকেন্ড (A মান) এবং ৫৬.৫০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ডটি গড়া হয়, সেটি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা চারজনকে (q) নিয়ে সেমিফাইনাল অনুষ্ঠিত হয়।
প্রত্যেক হিটের প্রথম চারজন (Q) ফাইনালে অগ্রসর হন।